|  |  |
| --- | --- |
| **Stredná zdravotnícka škola Dolný Kubín** | |
| Ošetrovateľský štandard | **ELEKTROKARDIOGRAFICKÉ VYŠETRENIE** |

|  |  |
| --- | --- |
| Charakteristika štandardu: | výukový štandard výkonu |
| Cieľ: | zaznamenať elektrické impulzy z oblasti srdca |
| Skupina starostlivosti: | pacienti s indikáciou EKG vyšetrenia |

**Kritéria štruktúry**

|  |  |  |
| --- | --- | --- |
| Š1 | Pracovníci: | žiak – praktická sestra |
| Š2 | Prostredie: | odborná učebňa, zdravotnícke zariadenie - ambulancia, izba pacienta |
| Š3 | Pomôcky: | elektrokardiograf s príslušenstvom, elektródy, vodivý gél alebo fyziologický roztok, buničitá vata, emitná miska, drevené ústne lopatky obalené vatou, dezinfekčný roztok - Desprej a iné pomôcky podľa potreby. |
| Š4 | Dokumentácia: | zdravotná dokumentácia – dekurz. |

**Kritéria procesu**

|  |  |
| --- | --- |
| P1 | Žiak sa presvedčí, či je EKG prístroj správne uzemnený a umiestnený a overí si nastavenie ciachovania. Výška ciachovacej značky na zázname má byť 10 mm. |
| P2 | Žiak oboznámi pacienta s významom a priebehom vyšetrenia (najmä, ak sa predtým pacientovi ešte nerobilo). |
| P3 | Žiak požiada pacienta, aby si odložil kovové predmety, hodinky a obnažil si hrudník a dolné končatiny nad členkami (u imobilného pacienta toto realizuje žiak). |
| P4 | Žiak zabezpečí u pacienta vodorovnú polohu s hornými končatinami položenými voľne pozdĺž tela. |
| P5 | Žiak upozorní pacienta, aby sa uvoľnil a počas vyšetrenia pokojne dýchal, nemenil polohu a nerozprával. |
| P6 | Žiak potrie povrch kože pacientapred zapojením elektród v miestach kontaktu snímacích elektród vodivým gélom alebo fyziologickým roztokom. |
| P7 | **–** Žiak upevní končatinové elektródy štandardne tak, aby snímacie miesta predstavovali vrcholy približne rovnostranného trojuholníka:   * na pravú hornú končatinu priloží červenooznačenú elektródu * na ľavú hornú končatinu priloží žltooznačenú elektródu * na ľavú dolnú končatinu priloží zelenooznačenú elektródu * na pravú dolnú končatinu priloží čiernooznačenú elektródu( uzemnenie). |
| P8 | Žiak pripevní hrudníkové elektródy V1-V6 pomocou gumených prísavných balónikov. Umiestnenie zvodov:  **V1**- 4. medzirebrie parasternálne vpravo,  **V2**- 4. medzirebrie parasternálne vľavo,  **V3**- 5. medzirebrie uprostred priestoru medzi ľavým okrajom sterna a medioklavikulárnou čiarou,  **V4**- medioklavikulárna čiara vo výške úderu hrotu srdca,  **V5**- predná axilárna čiara, výška úderu hrotu srdca,  **V6**- stredná axilárna čiara. |
| P9 | Žiak zapne registračné zariadenie EKG prístroja a zhotoví EKG záznam. |
| P10 | Žiak zaznamená na zhotovený EKG záznam:   * meno a priezvisko pacienta, * rok narodenia pacienta, * dátum a čas zhotovenia EKG záznamu. |
| P11 | Žiak odpojí elektródy od pacienta. Ak použil vodivý gél, odstráni ho buničitou vatou. Ak je to potrebné, pomôže pacientovi s obliekaním. |
| P12 | Žiak zaznamená do dokumentácie pacienta realizáciu vyšetrenia. |
| P13 | Žiak zabezpečí dekontamináciu, dezinfekciu elektród a uloženie použitých pomôcok. |

**Kritéria výsledku**

|  |  |
| --- | --- |
| V1 | Pacient je oboznámený s významom a priebehom vyšetrenia. |
| V2 | Pacient má urobený EKG záznam podľa predpísaného postupu. |
| V3 | V dokumentácii pacienta je urobený záznam o vykonaní vyšetrenia. |